
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2013. gada 5. novembra noteikumos Nr. 1245 "Kārtība, kādā tiek veikta informācijas apmaiņa nodokļu jomā starp Latvijas un citu Eiropas Savienības dalībvalstu kompetentajām iestādēm un ārvalstu kompetentajām iestādēm, ar kurām ir noslēgti Latvijas Republikas Saeimas apstiprināti starptautiskie līgumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
ES dokuments
Apraksts
Iniciatīva ir saistīta ar nepieciešamību pārņemt Padomes 2023.gada 17.oktobra direktīvas (ES) 2023/2226, ar ko groza Direktīvu 2011/16/ES par administratīvu sadarbību nodokļu jomā (turpmāk – DAC8), prasības.
1.2. Mērķis
Mērķa apraksts
Ar noteikumu projektu paredzēts veikt grozījumus noteikumos ietvertajās normās, kas attiecas uz:
1) automātisko informācijas apmaiņu ar Eiropas Savienības (turpmāk - ES) dalībvalstu nodokļu administrācijām par ES dalībvalsts rezidentu Latvijā gūtajiem ienākumu veidiem un kapitāla kategorijām;
2) automātisko informācijas apmaiņu ar ES dalībvalstu nodokļu administrācijām par iepriekšēju pārrobežu nolēmumu un iepriekšēju vienošanos par cenas noteikšanu.
Spēkā stāšanās termiņš
01.01.2026.
Pamatojums
Noteikumu projektā pārņemtās DAC8 prasības ir piemērojamas no 2026.gada 1.janvāra.
1.3. Pašreizējā situācija, problēmas un risinājumi
Pašreizējā situācija
Informācijas apmaiņa starp nodokļu administrācijām ir nozīmīgs instruments pasaules mērogā cīņā ar krāpšanos un izvairīšanos no nodokļu nomaksas.
Ministru kabineta 2013. gada 5. novembra noteikumos Nr. 1245 "Kārtība, kādā tiek veikta informācijas apmaiņa nodokļu jomā starp Latvijas un citu Eiropas Savienības dalībvalstu kompetentajām iestādēm un ārvalstu kompetentajām iestādēm, ar kurām ir noslēgti Latvijas Republikas Saeimas apstiprināti starptautiskie līgumi" (turpmāk - MK noteikumi Nr.1245) ietverts tajā skaitā regulējums par automātisko informācijas apmaiņu. Proti, Valsts ieņēmumu dienests (turpmāk – VID) reizi gadā sniedz ES dalībvalstu nodokļu administrācijām informāciju par šo ES dalībvalstu rezidentu Latvijā gūtajiem ienākumu veidiem un kapitāla kategorijām. Pirmā šāda veida  informācijas apmaiņa ar citām ES dalībvalstīm bija par 2016.taksācijas gadu.

MK noteikumi Nr.1245 paredz arī automātisko informācijas apmaiņu ar ES dalībvalstu nodokļu administrācijām par iepriekšēju pārrobežu nolēmumu un iepriekšēju vienošanos par cenas noteikšanu. Iepriekšējs pārrobežu nolēmums ir VID izdots nolēmums, kur sniegta ar nodokļiem saistīta tiesību akta interpretācija vai atspoguļoti šāda tiesību akta piemērošanas jautājumi, tas ir saistīts ar pārrobežu darījumu vai ar jautājumu par to, vai darbības, ko veic vai neveic persona citā valstī vai teritorijā, rada pastāvīgo pārstāvniecību, un domāts konkrētai personai vai personu grupai, un minētā persona vai personu grupa ir tiesīga paļauties uz nolēmumā norādīto.

Savukārt iepriekšēja vienošanās par cenas noteikšanu ir vienošanās, kuru izdod VID (pats vai sadarbībā ar citas ES dalībvalsts nodokļu administrāciju) pirms pārrobežu darījumu veikšanas starp saistītiem uzņēmumiem un ar šo vienošanos nosaka pienācīgu kritēriju kopumu saistībā ar transfertcenu noteikšanu minētajiem darījumiem vai nosaka peļņas attiecināšanu uz pastāvīgo pārstāvniecību, un tā domāta konkrētai personai vai personu grupai, un minētā persona vai personu grupa ir tiesīga paļauties uz nolēmumā norādīto. Minētā nolēmuma un vienošanās galvenais mērķis ir veicināt konsekventu tiesību aktu piemērošanu. Šo informācijas apmaiņu ES dalībvalstis veic no 2017.gada.

Minētie informācijas apmaiņas veidi ir ieviesti, pārņemot Padomes 2011.gada 15.februāra Direktīvā 2011/16/ES par administratīvo sadarbību nodokļu jomā un ar ko atceļ Direktīvu 77/799/EEK (turpmāk - DAC) veiktos grozījumus.
Problēmas un risinājumi
Problēmas apraksts
Lai novērstu nepilnības, kas ļauj īstenot krāpšanu nodokļu jomā, izvairīties no nodokļu maksāšanas un apiet nodokļus, ar DAC8 tiek noteikta vēl viena ienākumu kategorija, par kuru dalībvalstu kompetentās iestādes var apmainīties ar informāciju - dividenžu ienākumi no nefiduciāriem kontiem.

Šobrīd nenotiek automātiskā informācijas apmaiņa par nolēmumiem attiecībā uz fiziskām personām, kas nozīmē, ka attiecīgo dalībvalstu nodokļu administrācijas varētu nebūt informētas par minētajiem nolēmumiem. Tādēļ pastāv risks, ka var tikt radītas iespējas īstenot krāpšanu nodokļu jomā vai izvairīties no nodokļu maksāšanas. Lai samazinātu minēto risku un lai samazinātu administratīvo slogu, automātiska apmaiņa ar iepriekšējiem pārrobežu nolēmumiem tiek attiecināta uz nolēmumiem, ja iepriekšējā pārrobežu nolēmuma darījuma vai darījumu virknes summa pārsniedz 1,5 milj.euro un iepriekšējiem pārrobežu nolēmumiem, kas nosaka, vai persona nodokļu vajadzībām ir vai nav rezidents dalībvalstī, kas izdod nolēmumu.
Risinājuma apraksts
DAC8 prasības, kas tiek pārņemtas MK noteikumos Nr.1245:
(1) automātiskā informācijas apmaiņa par ienākumu veidiem un kapitāla kategorijām. Tiek papildināts uzskaitīto ienākumu veidu un kapitāla kategoriju saraksts ar dividenžu ienākumiem no nefiduciāriem kontiem, kā arī precizēta jau esošā ienākumu kategorija - ar dzīvības apdrošināšanu saistītie ienākumi.
(2) automātiskā informācijas apmaiņa par iepriekšēju pārrobežu nolēmumu un iepriekšēju vienošanos par cenas noteikšanu. Noteiktos gadījumos tiks veikta informācijas apmaiņa arī par iepriekšēju pārrobežu nolēmumu, kas attiecas tikai uz jautājumiem, kas saistīti ar vienas vai vairāku fizisku personu nodokļiem.

Lai papildinātu noteikumos iekļauto ienākumu veidu un kapitāla kategoriju sarakstu, tiek veikti grozījumi noteikumu 11.1 punktā (iekļaujot jauno kategoriju), kā arī papildināti noteikumi ar pārejas normu, kas nosaka, ka VID informē Eiropas Komisiju par piecām (no septiņām uzskaitītām) ienākumu veidu un kapitāla kategorijām, par kurām tiks veikta informācijas apmaiņa ar citu valstu nodokļu administrācijām. Šobrīd MK noteikumos Nr.1245 ir noteikts, ka VID jāpaziņo par vismaz 4 kategorijām, par kurām veic informācijas apmaiņu.
Noteikumu projektā tiek arī precizēts, ko saprot ar kategoriju "ar dzīvības apdrošināšanu saistītie ienākumi". Proti, ar to saprot apdrošināšanas līgumu likuma "Par nodokļiem un nodevām" 92.1 panta izpratnē, saskaņā ar kuru apdrošinājuma devējs uzņemas saistības maksāt noteiktu summu polises turētāja nāves gadījumā. Šie apdrošināšanas līgumi neietver apdrošināšanas līgumus ar līdzekļu uzkrāšanu likuma "Par nodokļiem un nodevām" 93.panta izpratnē. Ievērojot, ka kategorijas nosaukums tiek papildināts ar skaidrojumu, kāda veida ienākumi te domāti, noteikumu projektā tiek precizēts kategorijas nosaukums no "ar dzīvības apdrošināšanu saistītie ienākumi, kas nav regulēti ar citiem Eiropas Savienības normatīvajiem aktiem par informācijas apmaiņu" uz "ar dzīvības apdrošināšanu saistītie ienākumi".
Ar jauno ienākumu kategoriju "dividenžu ienākumi no nefiduciāriem kontiem" saprot dividendes vai citus ienākumus, ko maksātāja dalībvalstī uzskata par dividendēm un ko maksā vai kreditē kontā, kas nav finanšu instrumentu konts likuma "Par nodokļiem un nodevām" 90.panta pirmās daļas 2.punkta izpratnē. Piemēram, vienas dalībvalsts kapitālsabiedrība, kas nekotējas biržā, samaksā dividendes citā dalībvalstī esošai fiziskai personai, kas ir akcionārs vai dalībnieks, iemaksājot, piemēram, tā norēķinu kontā. Līdzīgi arī, ja akcionārs vai dalībnieks ir citā dalībvalstī esoša juridiska persona. Tomēr te netiek iekļautas dividendes, ja starp šīm juridiskām personām ir ES dalībvalstu mātes - meitas uzņēmuma saikne un to dividendes netiek apliktas ar uzņēmuma ienākuma nodokli.

Ar grozījumiem MK noteikumu Nr.1245 14.1 4.apakšpunktā un 14.12 punktā tiek noregulēts, ka starp nodokļu administrācijām tiks veikta informācijas apmaiņa arī par iepriekšēju pārrobežu nolēmumu, ja tas attiecas uz jautājumu, vai fiziska persona ir Latvijas nodokļu rezidents, kā arī tādos gadījumos, ja tas attiecas uz darījumu, vai darījumu virkni, kas pārsniedz 1,5 milj. euro vērtību. Aprēķinot šo darījumu vērtību, ja tas tiek veikts vairākkārtīgi  un ietver vienas un tās pašas preces, pakalpojumus vai aktivitātes, to vērtību nesummē. Taču, lai samazinātu risku, ka mākslīgi tiek sadalītas darījumu virknes (un tādējādi vienā nolēmumā šis slieksnis netiktu sasniegts), ja nolēmums attiecas uz darījumu virkni, kas saistīta ar dažādām precēm, pakalpojumiem vai aktivitātēm, nolēmuma apjomu, informācijas apmaiņas mērķiem, veido to kopējā vērtība.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32023L2226
ES tiesību akta datums, izdevējinstitūcija, numurs, veids un nosaukums
Padomes 2023.gada 17.oktobra Direktīva (ES) 2023/2226, ar ko groza Direktīvu 2011/16/ES par administratīvu sadarbību nodokļu jomā
Apraksts
Ar šo noteikumu projektu tiek daļēji pārņemtas DAC8 prasības.
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Padomes 2023.gada 17.oktobra Direktīva (ES) 2023/2226, ar ko groza Direktīvu 2011/16/ES par administratīvu sadarbību nodokļu jomā

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	DAC8 1. panta 1.punkta b) apakšpunkts
	Noteikumu projekta 1.3. apakšpunkts
	Pārņemtas pilnībā
	Nacionālais tiesību akts neparedz stingrākas prasības.

	DAC8 1.panta 1.punkta c) apakšpunkts (par 3.panta 28.punktu) 
	Noteikumu projekta 1.2. apakšpunkts
	Pārņemtas pilnībā
	Nacionālais tiesību akts neparedz stingrākas prasības.

	DAC8 1.panta 1.punkta c) apakšpunkts (par 3.panta 29.punktu) 
	Noteikumu projekta 1.1. apakšpunkts
	Pārņemtas pilnībā
	Nacionālais tiesību akts neparedz stingrākas prasības.

	DAC8 1.panta 2.punkta a) apakšpunkts
	Noteikumu projekta 1.2. apakšpunkts
	Pārņemtas pilnībā
	Nacionālais tiesību akts neparedz stingrākas prasības.

	DAC8 1.panta 2.punkta b) apakšpunkts
	Noteikumu projekta 1.8. apakšpunkts.
Ievērojot, ka noteikumu grozījumi stāsies spēkā 1.janvārī, VID paziņošanas pienākums noteikts 10.janvāris. Tā kā jau šobrīd notiek informācijas apmaiņa par pieciem ienākumu veidiem un kapitāla kategorijām, DAC8 prasības pēc būtības tiek jau šobrīd ievērotas.
	Pārņemtas pilnībā
	Nacionālais tiesību akts neparedz stingrākas prasības.

	DAC8 1.panta 3.punkta a) apakšpunkts
	Noteikumu projekta 1.4. un 1.7. apakšpunkts
	Pārņemtas pilnībā
	Nacionālais tiesību akts neparedz stingrākas prasības.

	DAC8 1.panta 3.punkta b) apakšpunkta i.punkts
	Noteikumu projekta 1.5. apakšpunkts
	Pārņemtas pilnībā
	Nacionālais tiesību akts neparedz stingrākas prasības.

	DAC8 1.panta 3.punkta b) apakšpunkta ii.punkts
	Noteikumu projekta 1.6. apakšpunkts
	Pārņemtas pilnībā
	Nacionālais tiesību akts neparedz stingrākas prasības.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	Lai pārņemtu DAC8 prasības tiek/tika veikti grozījumi šādos normatīvajos aktos:
- Likumā "Par nodokļiem un nodevām" (Nr. 973/Lp14) (pieņemts Saeimā trešajā lasījumā 2025.gada 6.novembrī);
- Ministru kabineta 2020.gada 14.aprīļa noteikumos Nr.210 "Noteikumi par automātisko informācijas apmaiņu par ziņojamām pārrobežu shēmām" (grozījumi jau pieņemti Ministru kabinetā);
- Ministru kabineta 2023.gada 7.marta noteikumos Nr.97 "Noteikumi par automātisko informācijas apmaiņu par pārdevējiem, kuri gūst ienākumus, izmantojot digitālās platformas" (grozījumi jau pieņemti Ministru kabinetā);
- Ministru kabineta 2016. gada 5. janvāra noteikumos Nr. 20 "Kārtība, kādā finanšu iestāde izpilda finanšu kontu pienācīgas pārbaudes procedūras un sniedz Valsts ieņēmumu dienestam informāciju par finanšu kontiem" (25-TA-770);
- Ministru kabineta 2017.gada 4.jūlija noteikumos Nr.397 “Noteikumi par starptautiskas uzņēmumu grupas pārskatu par katru valsti”.

Kā arī izstrādāts jauns Ministru kabineta noteikumu projekts "Noteikumi par automātisko informācijas apmaiņu par darījumiem ar kriptoaktīviem" (25-TA-1390).


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumiem Nr. 639 "Sabiedrības līdzdalības kārtība attīstības plānošanas procesā" sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka noteikumu projektam nav būtiskas ietekmes uz sabiedrības interesēm (neattiecas uz personu pamattiesībām un nerada jaunus pienākumus), sabiedrības līdzdalības process noteikumu projekta izstrādē netiek piemērots.
Grozījumos paredzētās izmaiņas vienīgi nosaka, ka tiek tehniski nosūtīta informācija par noteikta veida nolēmumiem attiecīgajai Eiropas Savienības dalībvalstij. Tas vienlaikus ierobežos arī iespēju ļaunprātīgi izmantot situāciju, kad citām nodokļu administrācijām nav informācijas par citas nodokļu administrācijas izdotu nolēmumu.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts ieņēmumu dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	-
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Šobrīd nenotiek informācijas apmaiņa par iepriekšējiem pārrobežu nolēmumiem, kas attiecas uz jautājumiem saistītiem ar fizisku personu nodokļiem. Ar grozījumiem tiks paplašināts tvērtums - tehniski tiks veikta informācijas apmaiņa par noteikta veida iepriekšējiem pārrobežu nolēmumiem arī, kas attiecas uz fizisku personu nodokļiem.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Jā
	VID jau šobrīd veic automātisko informācijas apmaiņu, iekļaujot piecus (kā to paredz noteikumu projekts) ienākumu veidus un kapitāla kategorijas.


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

